ca24ff1ddf91a4de3f2d66b0f326f138
Ποιοι παράγοντες επηρεάζουν το κόστος για τοποθέτηση ηλιακού θερμοσίφωνα;
-------------------------------------------------------------------------


douleutaras.gr
2019.47
Το κόστος είναι ένας παράγοντας που μας απασχολεί όλους όταν σκεφτόμαστε να κάνουμε μια εργασία. Ωστόσο, οι τιμές για εγκατάσταση ηλιακού θερμοσίφωνα εξαρτώνται από παράγοντες, όπως το είδος και το μέγεθος του θερμοσίφωνα, αλλά και το σημείο τοποθέτησης. 


Είναι λογικό, για παράδειγμα, να ανεβαίνει η τιμή για την εγκατάσταση ηλιακού θερμοσίφωνα σε κεραμοσκεπή, καθώς οι εργασίες που απαιτούνται είναι περισσότερες, σε σχέση με την τοποθέτηση σε ταράτσα. Οι επαγγελματίες μας μπορούν να σου δώσουν προσφορά για την εγκατάσταση ηλιακού θερμοσίφωνα, απόλυτα προσαρμοσμένη στις ανάγκες σου και να αναλάβουν κάθε εργασία που χρειάζεσαι.


205c5ee0552ee9da4ee8289d7c739732
Πώς λειτουργεί ο ηλιακός θερμοσίφωνας;
--------------------------------------


douleutaras.gr
2019.47
Οι ηλιακοί θερμοσίφωνες είναι από τις πιο χρήσιμες και αποδοτικές συσκευές που μπορεί να επιλέξει κανείς. Διακρίνονται στους ηλιακούς θερμοσίφωνες ανοιχτού κυκλώματος και στους ηλιακούς κλειστού κυκλώματος, ενώ η χρήση και η λειτουργία τους βασίζεται στην εκμετάλλευση της ηλιακής ακτινοβολίας, που υπάρχει σε αφθονία στη χώρα μας.


Χρησιμοποιώντας ηλιακούς συλλέκτες συλλέγουν την ηλιακή ακτινοβολία που τους βοηθά να θερμάνουν το νερό, χωρίς όμως να αποκλείεται η ηλεκτρική ενέργεια. Πρακτικά αυτό σημαίνει ότι τις μέρες που δεν υπάρχει ηλιοφάνεια θα μπορείς να ζεστάνεις το νερό μέσω ηλεκτρικής ενέργειας.


2b2697a60324f97ef3957ea7c6d49983
Τι θα κερδίσεις από την εγκατάσταση ηλιακού θερμοσίφωνα;
--------------------------------------------------------


douleutaras.gr
2019.47
* Εξοικονόμηση ενέργειας στο σπίτι (έως 80%)
* Εξοικονόμηση χρημάτων για ηλεκτρικό ρεύμα
* Αυτονομία στην παροχή ζεστού νερού χρήσης
* Ευελιξία στην επιλογή μεγέθους και χωρητικότητας θερμοσίφωνα
* Ευελιξία στην επιλογή σημείου τοποθέτησης (ταράτσα, κεραμοσκεπή, μπαλκόνι)

abf2b7ea6c29a55f895fe45b5ec53f47
Τι πρέπει να προσέξεις για την καλύτερη τοποθέτηση ηλιακού θερμοσίφωνα;
-----------------------------------------------------------------------


douleutaras.gr
2019.47
* Το καλύτερο σημείο τοποθέτησης ηλιακού είναι προς το νότο, καθώς εκεί υπάρχει ηλιοφάνεια το μεγαλύτερο διάστημα της ημέρας.
* Απόφυγε την εγκατάστασή του κοντά σε ψηλά αντικείμενα ή δέντρα που μπορεί να του δημιουργούν ανεπιθύμητες σκιές.
* Κατά την επιλογή του σημείου τοποθέτησης, έχε στο μυαλό σου ότι θα χρειαστείς αρκετό ελεύθερο χώρο γύρω του. Έτσι δεν θα χρειαστεί να τον μετακινήσεις, αν στο μέλλον χρειαστείς επισκευή ηλιακού θερμοσίφωνα.
* Προσπάθησε ο ηλιακός να βρίσκεται όσο πιο κοντά γίνεται στο σημείο κατανάλωσης του νερού, ώστε να μη χάνεται η θερμότητα μέσα από μακρινές διαδρομές στις σωληνώσεις.
* Η κλίση του ηλιακού συλλέκτη πρέπει να είναι μεταξύ 20-50 μοιρών, για να μην έχεις απώλειες στην απόδοση του ηλιακού σου.

405ce250dc175290518819249e4c694a
Γιατί να επιλέξεις τεχνικό του Douleutaras.gr για σύνδεση ηλιακού θερμοσίφωνα;
------------------------------------------------------------------------------


douleutaras.gr
2019.47
Ένα από τα σημαντικότερα στοιχεία που θα επηρεάσουν τη μελλοντική απόδοση του ηλιακού σου είναι ο επαγγελματίας που θα επιλέξεις για να κάνει την εγκατάσταση. Η σωστή υδραυλική και ηλεκτρολογική σύνδεση είναι απαραίτητη για να έχεις έναν αποδοτικό ηλιακό θερμοσίφωνα που δεν θα παρουσιάζει συχνές βλάβες και προβλήματα.


Στην πλατφόρμα μας θα βρεις εξειδικευμένους τεχνικούς με πολυετή εμπειρία στην τοποθέτηση ηλιακού θερμοσίφωνα σε ταράτσα ή σκεπή και εκτενείς τεχνικές γνώσεις. Οι αξιολογημένοι επαγγελματίες μας αναλαμβάνουν αξιόπιστα την εγκατάσταση ηλιακού θερμοσίφωνα άμεσα και σε όποια περιοχή και αν βρίσκεσαι.


Καταχώρησε την εργασία σου για **εγκατάσταση ηλιακού θερμοσίφωνα** στην πλατφόρμα μας εντελώς δωρεάν και θα πάρεις άμεσα την καλύτερη προσφορά από αξιολογημένο επαγγελματία στην περιοχή σου!

